White kies wenspan teen GriekwasRuan Nortjé. (Foto: GB Jordaan.) Jake White het die Blou Bulle se Curriebekerspan met die unie se Verenigde Rugbykampioenskap- en Kampioenebekersterre gelaai. Die Pretorianers speel Vrydag teen Griekwas op Loftus Versfeld en nadat hulle vier wedstryde op ŉ streep in die plaaslike toernooi verloor het, sal hulle oorgehaal wees om ŉ wedstryd te wen. Ruan Nortjé sal ŉ vyftiental aanvoer wat uit spelers soos Kurt-Lee Arendse, Canan Moodie, Stedman Gans, Elrigh Louw, Cyle Brink en Marco van Staden bestaan. Die Bulle sal nie sommer hul vorige wedstryd teen die Poubloues vergeet nie: Dit was verlede jaar in die halfeindstryd van die Curriebekerreeks op die einste Loftus Versfeld en die Kimberley-manne het hul plek in die eindstryd met ŉ oorwinning van 30–19 bespreek. White het gister die Curriebeker-afrigtersleisels by Edgar Marutlulle oorgeneem nadat die Pretorianers onder meer teen die Pumas en die Griffons vasgeval het. “Ek sal hard saam met die afrigtersgroep (Gert Smal, Hugo van As en Sean Everitt) werk en ŉ manier vind om ons veldtog weer op koers te kry,” het die Pretorianers se Wêreldbeker-wenafrigter beloof. Die wedstryd begin Vrydag om 17:00. Blou Bulle: Kurt-Lee Arendse (heelagter), Canan Moodie (regtervleuel), Stedman Gans (buitesenter), Harold Vorster (binnesenter), David Kriel (linkervleuel), Chris Smith (losskakel), Embrose Papier (skrumskakel), Elrigh Louw (agtsteman), Cyle Brink (flank), Marco van Staden (flank), Ruan Nortjé (flank), Ruan Vermaak (slot), Mornay Smith (stut), Johan Grobbelaar (haker) en Gerhard Steenekamp (stut). Plaasvervangers: Bismarck du Plessis, Dylan Smith, Francois Klopper, Janko Swanepoel, Nizaam Carr, Keagan Johannes, Johan Goosen en Cornal Hendricks. ???? TEAM ANNOUNCEMENT ???? Here is your Vodacom Bulls team to take on the Windhoek Draught Griquas tomorrow at Loftus in the Currie Cup ???? ????️ Tickets: https://t.co/ZVsC3fVFZx pic.twitter.com/SFmeBTofUq — Official Blue Bulls (@BlueBullsRugby) April 6, 2023